**HOTĂRÂREA nr. 156/01.10.2021**

**privind constatarea încadrării în limitele incidenței cumulate la 14 zile în unele unităţi administrativ-teritoriale din judeţul Dâmboviţa**

 **Comitetul Județean pentru Situaţii de Urgenţă Dâmbovița**

 Având în vedere:

- prevederile H.G. nr. 932/09.09.2021 privind prelungirea stării de alertă pe teritoriul României începând cu data de 10 septembrie 2021, precum şi stabilirea măsurilor care se aplică pe durata acesteia pentru prevenirea şi combaterea efectelor pandemiei de COVID-19, cu modificările și completările ulterioare;

- adresa Direcţiei de Sănătate Publică Dâmboviţa, înregistrată la Instituţia Prefectului - judeţul Dâmboviţa sub nr. 9763/01.10.2021, prin care sunt comunicate ratele de incidenţă cumulată la 14 zile;

În considerarea aprobării tacite a proiectului de hotărâre nr. 156, comunicat spre analiză şi dezbatere Comitetului Judeţean pentru Situaţii de Urgenţă la data de 01 octombrie 2021;

 În temeiul art. 10 din Regulamentul-cadru privind structura organizatorică, atribuţiile, funcţionarea şi dotarea comitetelor şi centrelor operative pentru situaţii de urgenţă, aprobat prin H.G. nr. 1491/2004, **adoptă prezenta**

**HOTĂRÂRE:**

**Art.1. (1)** Se constată depășirea limitei incidenței cumulate la 14 zile, **peste 4/1000 locuitori** în unitatea administrativ-teritoriale: **Gura Foii (5,45/1000 locuitori)**.

 **(2)** La nivelul unității administrativ-teritoriale prevăzută la art. 1, alin. (1) vor fi aplicate măsurile specifice intervalului de referinţă **peste 4/1000 locuitori dar nu mai mult de 6/1000 locuitori** ale incidenţei cumulate la 14 zile prevăzute de H.G. nr. 932/09.09.2021, cu modificările și completările ulterioare;

**(3)** În unitatea administrativ-teritorială prevăzută la art. 1, alin (1), măsurile specifice vor fi aplicate începând cu data de **02.10.2021**.

**Art.2. (1)** Se constată depășirea limitei incidenței cumulate la 14 zile, **peste 3/1000 locuitori** în următoarele unități administrativ-teritoriale: **Dărmănești (3,42/1000 locuitori), Titu (3,23/1000 locuitori)** și **Odobești (3,20/1000 locuitori)**.

 **(2)** La nivelul unităților administrativ-teritoriale prevăzute la art. 2 alin. (1) vor fi aplicate măsurile specifice intervalului de referinţă **peste 3/1000 locuitori dar nu mai mult de 4/1000 locuitori** ale incidenţei cumulate la 14 zile prevăzute de H.G. nr. 932/09.09.2021, cu modificările și completările ulterioare.

**(3)** În unitățile administrativ-teritoriale prevăzută la art. 2, alin (1), măsurile specifice vor fi aplicate începând cu data de **02.10.2021**.

**Art.3. (1)** Se constată depășirea limitei incidenței cumulate la 14 zile, **peste 2/1000 locuitori** în unitățile administrativ-teritoriale: **Râu Alb (3/1000 locuitori)**, **Nucet (2,82/1000 locuitori), Vișina (2,8/1000 locuitori), Vlădeni (2,8/1000 locuitori), Costeștii din Vale (2,62/1000 locuitori), Răcari (2,54/1000 locuitori), Bărbulețu (2,37/1000 locuitori), Niculești (2,36/1000 locuitori), Târgoviște (2,28/1000 locuitori), Șotânga (2,27/1000 locuitori), Lungulețu (2,24/1000 locuitori), Mătăsaru (2,19/1000 locuitori), Doicești (2,12/1000 locuitori), Iedera (2,06/1000 locuitori)** și **Mănești (2,02/1000 locuitori)**.

 **(2)** La nivelul unităților administrativ-teritoriale prevăzute la art. 3 alin. (1) vor fi aplicate măsurile specifice intervalului de referinţă **peste 2/1000 locuitori dar nu mai mult de 3/1000 locuitori** al incidenţei cumulate la 14 zile prevăzute de H.G. nr. 932/09.09.2021, cu modificările și completările ulterioare.

**(3)** În unitățile administrativ-teritoriale prevăzute la art. 3, alin (1), măsurile specifice vor fi aplicate începând cu data de **02.10.2021**.

**Art.4.** Prin grija Secretariatului Tehnic Permanent al Comitetului Judeţean pentru Situaţii de Urgenţă Dâmboviţa, prezenta hotărâre **se publică pe site-ul Instituţiei Prefectului – Judeţul Dâmboviţa** (Secţiunea: Activităţi\_Situaţii de Urgenţă) şi se transmite Departamentului pentru Situaţii de Urgenţă, Inspectoratului General pentru Situaţii de Urgenţă, membrilor Comitetului Judeţean pentru Situaţii de Urgenţă Dâmboviţa, Agenției Județene pentru Ocuparea Forței de Muncă Dâmbovița, precum şi primarilor, în calitate de preşedinți ai Comitetelor Locale pentru Situaţii de Urgenţă, din următoarele unități administrativ-teritoriale: **Gura Foii, Dărmănești, Titu, Odobești, Râu Alb**, **Nucet, Vișina, Vlădeni, Costeștii din Vale, Răcari, Bărbulețu, Niculești, Târgoviște, Șotânga, Lungulețu, Mătăsaru, Doicești, Iedera** și **Mănești.**

**PREŞEDINTELE C.J.S.U. DÂMBOVIŢA**

***PREFECT,***

***dr. ing. AURELIAN POPA***